b'\n_START_ARTICLE_\nVi\xc5\xa1njegorski\n_START_PARAGRAPH_\nGrofje Vi\xc5\xa1njegorski (nem\xc5\xa1ko Herren von Weichselberg ali Weichselburg) so bili do izumrtja v za\xc4\x8detku 13. stoletja ena najpomebnej\xc5\xa1ih plemi\xc5\xa1kih rodbin na Slovenskem.\n_START_SECTION_\nZgodovina\n_START_PARAGRAPH_\nPrvi\xc4\x8d se omenjajo leta 1136, ko so svoje posestvo Sitik prepustili oglejskemu patriahartu, ta pa je ustanovil Cistercijanski samostan Sti\xc4\x8dna. Sklepajo, da so izvirali iz rodovine bla\xc5\xbeene Heme Bre\xc5\xbee-Sel\xc5\xa1ke. Najbolj znan med njimi je bil v zadnjih desetletjih 12. stoletja Albert Vi\xc5\xa1njegorski, ki je vpadel celo preko Kolpe dale\xc4\x8d v hrva\xc5\xa1ko ozemlje, vendar pa so ga zavrnili. Okoli leta 1200 je priklju\xc4\x8dil Belo krajino h Kranjski, tako da je od takrat Kolpa od ko\xc4\x8devskih gozdov pa do podno\xc5\xbeja Gorjancev postala mejna reka med Hrva\xc5\xa1ko in Kranjsko ter Bregana do izliva v Savo. Albert je umrl po letu 1209 kot zadnji svojega rodu. Albert je bil tudi povzdignjen v grofovski naziv, s \xc4\x8demer mu je bilo dano priznanje za njegovo sodelovanje v tretji kri\xc5\xbearski vojni (1189-1192).'